ธปท.เผยจีดีพี54โต 4.1%
ธปท.ประกาศคงประมาณการการเติบโตทางเศรษฐกิจปีนี้ไว้ที่ 4.1% ปีหน้า 4.2% โดยการการประเมินครั้งนี้ยังไม่นำผลของนโยบายการคลังของรัฐบาลใหม่มารวม
22 ก.ค. 2554

ธปท.ประกาศคงประมาณการการเติบโตทางเศรษฐกิจปีนี้ไว้ที่ 4.1% ปีหน้า 4.2% โดยการการประเมินครั้งนี้ยังไม่นำผลของนโยบายการคลังของรัฐบาลใหม่มารวม 
นายไพบูลย์ กิตติศรีกังวาน ผู้ช่วยผู้ว่าการ สายนโยบายการเงิน ธนาคารแห่งประเทศ(ธปท.) แถลงผลการประเมินภาวะเศรษฐกิจของคณะกรรมการนโยบายการเงิน(กนง.) ว่า อัตรการขยายตัวทางเศรษฐกิจเศรษฐกิจ(จีดีพี) ปีนี้คาดว่าน่าจะอยู่ที่ระดับ 4.1% เท่ากับการประเมินครั้งก่อนเมื่อเดือนเม.ย.ที่ผ่านมา ภายใต้อัตราเงินเฟ้อพื้นฐานที่ 2.4% สูงขึ้นจากครั้งก่อนที่ 2.3% และอัตราเงินเฟ้อทั่วไปที่ระดับ 3.9% เท่ากับครั้งก่อนหน้า ส่วนปีหน้าคาดว่าจีดีพีจะอยู่ที่ระดับ 4.2% เท่าเดิมเช่นกัน ภายใต้เงินเฟ้อพื้นฐานที่ 2.3% จากครั้งก่อน 2.1% และเงินเฟ้อทั่วไปที่ 3.2% เท่าครั้งก่อน แต่ยังต่อติดตามสถานการณ์ต่างทั้งในและต่างประเทศอย่างต่อเนื่อง
“เศรษฐกิจปีนี้ยังมีทิศทางขยายตัวได้ต่เนื่อง โดยมีแรงขับเคลื่อนหลักจากการส่งออกที่กลับมาขยายตัวได้ตามแนวน้มเศรษฐกิจโลกที่มีกลุ่มประเทศเกิดใหม่เป็นแรงสนับสนุนหลัก และการกลับมาฟื้นตัวของญี่ปุ่น ดดยแรงส่งนี้จะส่งผลให้การลงทุนภาคเอกชนสามารถกลับมาขยายตัวเพิ่มขึ้นได้ สอดคล้องกับการบริโภคภาคเอกชนที่ขยายตัวได้ต่อเนื่อง จากรายได้เกษตรกรที่มีแนวโน้มดีและการจ้างงานที่อยู่ในระดับสูง” นายไพบูลย์กล่าว
นายไพบูลย์ กล่าวว่า การประเมินครั้งนี้ยังไม่ได้รวมผลของนโยบายการคลังของรัฐบาลใหม่ ที่มีการใช้จ่ายเพื่อกระตุ้นเศรษฐกิจ เพราะยังต้องรอความชัดเจนของนโยบายก่อนจะนำมาประเมินในครั้งต่อไป อย่างไรก็ตามยอมรับว่านโยบายการปรับขึ้นค่าแรงขั้นต่ำ 300 บาทต่อวัน หากดำเนินปรับขึ้นจริงจะส่งผลต่อแรงกดดันเงินเฟ้อมากที่สุด